  Алексей Арзамасцев Майя Бывальцева 0+ 29-тӥ оштолэзе Ижкарысь «Динамо» стадионын ньыль полэс олимпи чемпионкалэн Галина Кулаковалэн котырес лыдпусэзлы сӥзем «Олимпийский день» спорт праздник ортчоз. Со сярысь кар администарцилэн пресс-службаез ивортӥз. Нимысьтыз ӧтем куно но ужрадэз нуись Россиысь спорт комменататор Дмитрий Губерниев луоз. Озьы ик празднике пӧртэм аръёсы Олимпи шудонъёслэн призёръёссы пыриськозы. Соос пинал спортсменъёс понна усьтэм тренировкаос но мастер-классъёс ортчтыозы. Со сяна, стадионын шоре ёзо ӧнер дышетсконниослэн чемионатсылэн люкетъёсыз ортчозы: капчи атлетика, фитнес-аэробика, гира ӝутъян, кужымо экстрим но киберспорт. Ӵошатсконъёсы 1 сюрслэсь трос студентъёс пыриськозы. «Олимпи нуналлэн» программаяз афтограф-сессия но чакламын. Тодэ вайытом, 29-тӥ оштолэзе Галина Кулакова 80 арес тырмонзэ пусъёз. Тегъёс: Ижкар Спорт ГалинаКулакова праздникъёс Удмуртия  